**У С Т А В**

**I ГЛАВА ПЪРВА: ОБЩИ ПОЛОЖЕНИЯ**

Чл.1. С този устав, съобразен със закона за народните читалища, ДВБР.89 от 22.X.1996г., се уреждат основните положения на вътрешно нормативната уредба на читалището, в зависимост от условията, при които се развива неговата обществено полезна дейност.

Чл.2./1/. Читалището е традиционно, самоуправляващо се българско културно-просветно сдружение в гр. Бобов дол, което изпълнява и държавни културно-просветни задачи. В неговата дейност могат да участват всички физически лица без оглед на възраст и пол, политически и религиозни възгледи и етническо самосъзнание.

/2/.Читалището е юридическо лице с нестопанска цел.

Чл.3. Читалище „Царичина 2008” поддържа най – тесни връзки и сътрудничество с общинските власти на гр. Бобов дол, като участва най – активно в организацията и провеждането на културно – просветни прояви, съобразява своята дейност със стратегията на общината в областта на културата.

Чл.4. Читалище „Царичина 2008”, провежда своята дейност във взаимодействие с учебните заведения, културните институти , църквата, обществените и стопански организации и фирми, които извършват или подпомагат културната дейност за духовното израстване и обогатяване на населението от района на читалището.

**II ГЛАВА ВТОРА: ЦЕЛИ И ЗАДАЧИ**

Чл.5. Основната цел на читалището е да задоволява потребностите на гражданите, свързани с:

1. Развитие и обогатяване на културния живот, социалната и образователна

дейност в града и района на читалището.

1. Запазване на обичаите и традициите на населението.
2. Разширяване знанията на гражданите и приобщаването им към ценностите и

постиженията на науката, изкуството и културата, развитие на творческите заложби на подрастващите.

1. Възпитаване и утвърждаване на национално самоосъзнаване.
2. Осигуряване на достъп до информация.

Чл.6. За постигане на тази цел, читалището извършва основни дейности като:

1. Уреждане и поддържане на библиотека; създаване и поддържане на електронна

информационна мрежа.

1. Развива и подпомага любителското художествено творчество на колективи и

индивидуални изпълнители, съобразно условията на възможностите на читалището.

1. Организира:

Школи, Кръжоци, Курсове, Клубове, Видеопоказ, Празненства, Концерти,

Чествания, Конкурси и младежки дейности.

1. Събира и разпространява знания на родния край.
2. Предоставя компютърни и интернет услуги.

Чл.7. Читалището може да развива допълнително стопанска дейност, свързана с предмета на основната дейност, в съответствие с действащото законодателство, като използва приходите от нея за постигане на определените в устава му цели и задачи, като консултантска, информационна, образователна, развлекателна, концертна и всяка друга стопанска дейност, която не е изрично забранена от закона.

Чл.8. Читалището няма право да предоставя собствено или ползвано имущество възмездно или безвъзмездно:

1. За хазартни игри и нощни заведения.
2. За използване на помещения за клубове на политически партии, организации и

свързани дейности.

1. За дейност на нерегистрирани по закон на вероизповеданията религиозни

общности и юридически лица с нестопанска цел на такива общности.

Чл.9. Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на закона за народните читалища.

**III ГЛАВА ТРЕТА: УПРАВЛЕНИЕ**

Чл.10./1/ Членовете на читалището са индивидуални, колективни и почетни.

/2/ Индивидуалните членове биват действителни и спомагателни:

1. Действителните членове са лица навършили 18 години, които участват в

дейността на читалището, плащат редовно годишния си членски внос и имат право да избират и бъдат избирани.

1. Спомагателни членове са лица до 18 години. Те нямат право да избират и да бъдат

избирани. Имат право на съвещателен глас.

1. Колективните членове съдействат за осъществяване на цели и задачите на

читалището, подпомагат неговата дейност, поддържането и обогатяването на материалната му база и имат право на 1 глас. Колективни членове могат да бъдат:

* Професионални организации;
* Стопански организации;
* Търговски дружества;
* Кооперации и сдружения;
* Културно – просветни и любителски клубове и творчески колективи.

1. Почетни членове могат да бъдат български и чужди граждани с изключителни

заслуги за читалището.

1. Членовете на читалището са длъжни:

* Да спазват устава на читалището;
* Да плащат редовно годишния си членски внос;
* Да опазват имуществото на читалището;
* Да участват в дейността на читалището, според възможностите си;
* Да не уронват доброто име на читалището.

Чл.11. Органи на читалището са общото събрание, настоятелството, и проверителната комисия.

Чл.12. Върховен орган на читалището е общото събрание, което се състои от всички членове, имащи право на глас.

Чл. 13./1/ Общо събрание:

1. Изменя и допълва устава.
2. Избира и освобождава членовете на настоятелството, проверителната комисия и

председателя.

1. Приема вътрешни актове, необходими за организацията за дейността на

читалището.

1. Изключва членовете на читалището.
2. Приема бюджета на читалището и определя основните насоки на неговата

дейност.

1. Определя размера на годишния членски внос, който е 1лв. (един лев).
2. Взема решение за членуване или прекратяване членство на читалището в

читалищно сдружение.

1. Отменя решения на органите на читалището.
2. Взема решения за откриване на клонове на читалището след съгласуване с

общината.

1. Взема решение за прекратяване на читалището.
2. Взема решение за отнасяне до съда на ръководството или отделни читалищни

служители и членове за незаконосъобразни действия.

1. Приема годишния отчет до 30 март на всяка следваща година.

Чл.13./2/. Решенията на общото събрание са задължени за изпълнителните органи на читалището.

Чл.14./1/. Редовно общо събрание на читалището се свиква от настоятелството най – малко веднъж годишно. Извънредно общо събрание може да бъде свикано по решение на настоятелството, по искане на проверителната комисия на една трета от действителните членове на читалището (с право на глас). При отказ на настоятелството да свика извънредно общо събрание до 15 дни от постъпването на искането на проверителната комисия или една трета от членовете на читалището с право на глас могат да свикат извънредно общо събрание от свое име.

/2/. Поканата за събрание трябва да съдържа дневният ред, дата, място на провеждането му и кой го свиква. Тя трябва да бъде получена срещу подпис или връчена не по – късно от 7 дни преди датата на провеждането му. В същия срок на вратата на читалището и на други общодостъпни места трябва да бъде залепена поканата за събранието.

/3/. Общото събрание е законно, ако на него присъстват най – малко от половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по - малко от една трета от членовете при редовно общо събрание и не по – малко от половината плюс един от членовете при извънредно общо събрание.

/4/. Решеният по Чл. 13, ал. 1 Т.1,4,8,9,10,11,12, се вземат с мнозинство – най малко две трети от всички членове. Останалите решения се вземат с мнозинство повече от половината от присъстващите членове.

/5/. Две трети от членовете на общото събрание могат да предявяват иск пред окръжен съд гр. Кюстендил за отмяна на решение на общото събрание, ако противоречи на устава. Искът се предявява в едномесечен срок от узнаване на решението, но не по – късно от една година от датата на вземане на решение.

Чл.15./1/. Изпълнителен орган на читалището е настоятелството, което се състои от трима членове, избирани за срок от три години. Същите да нямат роднински връзки по права и съребрена линия до четвърта степен.

Чл.15./2/. Н А С Т О Я Т Е Л С Т В О Т О:

1. Свиква общо събрание.
2. Осигурява изпълнението на неговите решения.
3. Подготвя и внася в общото събрание проект за бюджет на читалището и

утвърждава щата му.

1. Подготвя и внася отчет за дейността на читалището.
2. Назначава секретаря на читалището и утвърждава длъжностната му

характеристика.

Чл.15./3/. Настоятелството взема решения с мнозинство повече от половината на членовете си.

Чл.16./1/. Председателя на читалището е член на настоятелството и се избира от общото събрание за срок от три години.

П Р Е Д С Е Д А Т Е Л Я Т:

1. Организира дейността на читалището, съобразно закона, устава и

решенията на общото събрание.

1. Представлява читалището.
2. Свиква и ръководи заседанията на настоятелството и представлява

общото събрание.

1. Отчита дейността си пред настоятелството.
2. Сключва и прекратява трудовите договори със служителите, съобразно

бюджета на читалището и въз основа решение на настоятелството.

Чл.17. Секретарят на читалището:

1. Организира изпълнението на решенията на настоятелството включително

решенията за изпълнението на бюджета.

1. Организира текущата основна и допълнителна дейност.
2. Отговаря за работата на щатния и хонорувания персонал.
3. Представлява читалището заедно и поотделно с председателя.
4. Секретарят не може да е в роднински връзки с членовете на настоятелството и на

проверителната комисия по права и по съребрена линия до четвърта степен, както и да бъде съпруг/съпруга/ на председателя на читалището.

Чл.18./1/. Проверителната комисия се състои от трима членове, избирани за срок от три години.

1. Членовете на проверителната комисия не могат да бъдат лица които са в трудово

правни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

1. Проверителната комисия осъществява контрол върху дейността на

настоятелството, председателя и секретаря на читалището по спазване на закона, устава и решенията на общото събрание.

1. При констатирани нарушения проверителната комисия уведомява общото

събрание на читалището, а при данни за извършено престъпление и органите на прокуратурата.

Чл. 19. Не могат да бъдат избирани за членове на настоятелството и на проверителната комисия, както и секретари, лица, които са осъждани на лишаване от свобода за умишлени престъпления от общ характер.

Чл.19а. Членовете на настоятелството, включително и председателството и секретарят, подават декларации за конфликт на интереси при условия и по реда на закона за предотвратяване и разкриване на конфликт на интереси. Декларациите се обявяват на интернет сайта и страницата и групи в социалните мрежи на съответното читалище.

**IV. ГЛАВА ЧЕТВЪРТА: ИМУЩЕСТВО И ФИНАНСИРАНЕ**

Чл.20. Имуществото на читалището се състои от право на собственост и от други вещи права, вземания, цени книжа, други права и задължения.

Чл.21. Читалището набира средства от:

1. Субсидия от държавния и общинския съвети.
2. Културно – просветна и информационна дейност.
3. Членски внос.
4. Наеми от движимо и недвижимо имущество.
5. Дарения и завещания от български и чуждестранни физически и юридически лица, които се изразходват по волята на дарителя.
6. Платени концертни услуги с участието на собствени художествени състави и индивидуални изпълнители…
7. Помощи от стопански и обществени организации и движения, ведомства, учреждения и фирми.
8. Други приходи.

Чл.22. Движими вещи могат да бъдат бракувани или заменени с по – доброкачествени само по решение на настоятелството.

Чл.23. Читалищното настоятелство изготвя годишния отчет за приходите и разходите, който се приема от общото събрание.

Отчетът за изразходваните от бюджета средства се представя в община Бобов дол.

Чл.24. Председателят на читалището ежегодно в срок до 10 ноември представя на кмета предложения за своята дейност през следващата година.

Чл.25. Председателят на читалището представя ежегодно до 31 март пред кмета на общината и общинския съвет доклад за осъществените дейности от годишния план и за изразходваните от бюджета средства през предходната година.

**V ГЛАВА ПЕТА – ПРЕКРАТЯВАНЕ**

Чл.26. Общото събрание може да вземе решение за прекратяване на читалището ако:

1. Дейността му противоречи на закона, устава и добрите нрави.
2. Имуществото му не се използва според целите и предмета на дейност.
3. Читалището не развива дейност за периода от две години. Изчерпани са всички

възможности и не съществуват никакви условия за трайна дейност.

1. Читалището е обявено в несъстоятелност.

Този устав може да се изменя и допълва с 2/3 – две трети от действителните членове на общото събрание.